ফান ওয়ং

ফান ওয়েন ফাং (সরলীকৃত চীনা: 范文芳; প্রথাগত চীনা: 范雯芳; ফিনিন: Fàn Wénfāng; জন্ম: ২৭ শে জানুয়ারি, ১৯৭১), যিনি মঞ্চনাম ফান ওয়ং হিসেবেই বেশি পরিচিত, সিঙ্গাপুরের একজন অভিনেত্রী, গায়িকা এবং মডেল। স্থানীয়ভাবে প্রথম প্রশিক্ষণপ্রাপ্ত শিল্পী হিসেবে তাকে, জো টাই এবং জিয়াং ইউংকে মিডিয়ার "আহ জেই" (জ্যেষ্ঠ অভিনেত্রী) হিসেবে সম্বধিত করা হয়। সিঙ্গাপুরের স্টার পুরস্কার ১৯৯৫-এ, ফান বছরের সেরা অভিনেত্রী এবং বছরের সেরা নবাগত অভিনেত্রী উভয় পুরস্কার জয়লাভ করেন; তিনি প্রথম অভিনেত্রী হিসেবে একই সাথে এই দুই বিভাগে পুরস্কার জয়লাভের কৃতিত্ব দেখিয়েছিলেন। চলচ্চিত্র এবং টেলিভিশনের অনুষ্ঠান প্রযোজনার মাধ্যমে এশিয়ার বিভিন্ন দেশে ব্যাপক জনপ্রিয়তা অর্জনের পর, তিনি হলিউডের চলচ্চিত্রে অভিনয় করা প্রথম সিঙ্গাপুরের অভিনেত্রীতে পরিণত হন, ২০০৩ সালে মুক্তিপ্রাপ্ত হলিউডের সাংহাই নাইটসের মাধ্যমে তিনি এই কৃতিত্ব অর্জন করেছিলেন। তিনি উক্ত চলচ্চিত্রে "চন লিন"-এর চরিত্রে অভিনয় করেছিলেন। তিনি স্টার অ্যাওয়ার্ডে "সর্বকালের পছন্দনীয় অভিনেত্রী" বিভাগে পুরস্কার জয়লাভ করা সর্বকনিষ্ঠ অভিনেত্রী ছিলেন। ২৯ শে সেপ্টেম্বর ২০০৯ তারিখে তিনি অভিনেতা ক্রিস্টোফার লীর সাথে বিবাহ বন্ধনে আবদ্ধ হন। ফান ওয়ং সিঙ্গাপুরের এক দর্জি বাবা-মায়ের ঘরে জন্মগ্রহণ করেন, ফানের তিন ভাই-বোন রয়েছে; তার একটি বড় বোন, ছোট ভাই ও ছোট বোন রয়েছে। তিনি টেমসেক মাধ্যমিক বিদ্যালয় থেকে শিক্ষা গ্রহণ করেন, যেখান থেকে তিনি ১৯৮৭ সালে জিএসই 'ও' লেভেল পরীক্ষায় অংশ নেন। প্রাথমিক স্কুলে এবং শিশুদের বিভিন্ন এসবিসি কার্যক্রমগুলোর মধ্যে ফান ওয়ং একটি শিশু অভিনেত্রী হিসেবে অংশগ্রহণ করতেন। মাত্র ১৬ বছর বয়সে, তিনি সিঙ্গাপুরের একটি ফ্যাশন পত্রিকা দ্বারা সংগঠিত হার ওয়ার্ল্ড প্রতিযোগিতা জয়লাভ করেন। অতঃপর তিনি সিঙ্গাপুরে একটি সফল মডেলিং কর্মজীবন শুরু করেন এবং পরবর্তী দুই বছর তিনি একটি বেসরকারী স্কুলের জিএসই 'ও' লেভেল পরীক্ষায় অংশ নেওয়ার পূর্বে স্বল্প সময়ের জন্য মডেলিংয়ে কাজ করেন। পরবর্তীতে তিনি লাস্যালে আন্তর্জাতিক ফ্যাশন স্কুল থেকে ফ্যাশন বাণিজ্যের ওপর ডিপ্লোমা অর্জন করেন। ফান ওয়ং ১৯৯৩ সালে তাইওয়ানে চলে যান। তার প্রথম সফলতা কাজগুলোর মধ্যে একটি হলো অয়েল অগ উলানের (বর্তমানে অলে এর তেল) বিজ্ঞাপন যেটি সিঙ্গাপুর এবং তাইওয়ান উভয় দেশে প্রচার করা হয়েছিল। পরের বছর, সিঙ্গাপুরের একজন টেলিভিশন প্রযোজক তাকে খুঁজে বের করেন এবং সিঙ্গাপুরের নাটক সিরিজ ড্রিমস কাম ট্রুর জন্য তাকে অন্তর্ভুক্ত করার সিদ্ধান্ত গ্রহণ করেন, অতঃপর তিনি উক্ত টেলিভিশন প্রযোজকের প্রস্তাবে রাজি হন যার ফলে তিনি ড্রিমস কাম ট্রুতে কাজ করেন। ফান ওয়ং পরবর্তীতে সিঙ্গাপুরের আরো দুটি টেলিভিশন সিরিজ, দ্য চ্যালেঞ্জার (২০১৫ চলচ্চিত্র) এবং ক্রনিকল অব লাইফে অভিনয় করেছেন। "At Home With... Fann Wong" (ইংরেজি ভাষায়)। Channel NewsAsia। ১৪ জুন ২০০৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০০৬।  Kee, Hua Chee (১৯ জুন ২০০৬)। "Fann-tastic reason" (ইংরেজি ভাষায়)। The Star (Malaysia) Online। ১৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০০৬।  "Baby bump steals show at Star Awards 2014"। The New Paper (ইংরেজি ভাষায়)। ২৮ এপ্রিল ২০১৪। ৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।  "The lovebirds come clean, finally; Fann Wong and Christopher Lee have their families' blessings, too"। The Straits Times (ইংরেজি ভাষায়)। ১১ মে ২০০৫।  |সংগ্রহের-তারিখ= এর |ইউআরএল= প্রয়োজন (সাহায্য) "范文芳嫁李銘順 星版神雕俠侶婚了"। Yahoo Taiwan। ১৭ এপ্রিল ২০০৯। সংগ্রহের তারিখ ১৭ এপ্রিল ২০০৯। [স্থায়ীভাবে অকার্যকর সংযোগ] Tan, Hazel (৯ জুলাই ১৯৯৯)। "A boyfriend? What's the big deal, Fann?"। The New Paper (ইংরেজি ভাষায়)।  |সংগ্রহের-তারিখ= এর |ইউআরএল= প্রয়োজন (সাহায্য) "Fann-ing up: Actress Fann Wong wants to take on more challenging roles in the near future" ওয়েব্যাক মেশিনে আর্কাইভকৃত ২৫ ফেব্রুয়ারি ২০০৯ তারিখে, The Sun, 5 April 2007 "Fann Wong" ওয়েব্যাক মেশিনে আর্কাইভকৃত ১৪ জুলাই ২০১১ তারিখে, Movie Music News, 26 October 2008 MediaCorp 45th anniversary special উইকিমিডিয়া কমন্সে ফান ওয়ং সংক্রান্ত মিডিয়া রয়েছে। ইন্টারনেট মুভি ডেটাবেজে ফান ওয়ং (ইংরেজি)